Brevis Commentarius de Islandia : quo Scriptorum [I. 515-] 

 de hac Insula errores deteguntur, & extraneorum 

 quorundam convitiis^ ac calumniis, quibus Is- 

 landis liberius insultare solent, occurritur : per 

 Arngrimum Jonam Islandum. Serenissimo 

 Principi ac Domino, domino Christiano IIII, 

 Dani^, Noruegias, Vandalorum, Gothorumque, 

 Regi electo : Slesuici, Holsatiae, Stormari^ & 

 Dithmarsias Duci : Comiti in Oldenburg & 

 Delmenhorst : Domino suo clementissimo. 



Raeclaram sane apud Historicos meretur 

 laudem, Sereniss. Princeps, Anchuri illius 

 Midae regis filii ausus plusquam humanus, 

 & in patriam pietas, fere exemplo carens, 

 quod ad occludendum ingentem circa 

 Celaenam Phrygiae oppidum, terrae hiatum, 

 quotidie homines haud exiguo numero, 

 & quicquid in propinquo erat, absorbentem, sese ultro 

 obtulerit. Cum enim ab oraculo Midas pater accepisset, 

 non prius conclusum iri istam voraginem, quam res eo 

 preciosissimas immitterentur : Anchurus existimans, nihil 

 esse anima pretiosius, sese vivum in illud profundissimum 

 chasma praecipitem dedit : idque tanto animi cum fervore, 

 ut neque parentis desiderio, neque dulcissimae conjugis 

 amplexu vel lachrymis, ab isto proposito se retrahi 

 passus sit. 



Nee inferiorem multo consecuti sunt gloriam Sperthius 

 & Bulis, Lacedaemonii, qui ad avertendam potentissimi 

 Regis Persarum Xerxis, ob occisos a Lacedemoniis Darii 



IV 



